[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.1.2006

SEC(2006) 83 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

az EMOGA Garanciarészlegének kiadásairól Korai előrejelző rendszer no 12/2005

TARTALOMJEGYZÉK

1. AZ ELőIRÁNYZATOK ELőZETES FELHASZNÁLÁSA 3

2. MEGJEGYZÉSEK A 2005. ÉVI KÖLTSÉGVETÉS VÉGREHAJTÁSÁRÓL 3

3. KÖVETKEZTETÉSEK 5

1. AZ ELőIRÁNYZATOK ELőZETES FELHASZNÁLÁSA

A KÖLTSÉGVETÉS 1. FEJEZETE ALÁ TARTOZÓ ELőIRÁNYZATOK FELVÉTELE 48 888,2 MILLIÓ EURÓ, VAGYIS AZ ELőIRÁNYZATOK 98,4%-A. EZ A NETTÓ ÖSSZEG, AMELY NEM TARTALMAZZA AZ EMOGA GARANCIARÉSZLEGE SZÁMLÁINAK ELSZÁMOLÁSA KERETÉBEN VISSZAUTALT ÖSSZEGEKET, SEM A KÖLTSÉGVETÉSI ÉV SORÁN ELőÍRT ELőLEGEK FELFÜGGESZTÉSE ÉS CSÖKKENTÉSE RÉVÉN BEFOLYT ÖSSZEGEKET.

A mellékelt táblázat a költségvetési előirányzatok előzetes felhasználását mutatja be 2004. október 16. és 2005. október 15. között. A végleges összegek 2005. december 31. után válnak ismertté, mert ezen időpontig a Bizottság végrehajthat közvetlen kifizetéseket. Az eredeti költségvetési előirányzatokhoz képest a költségvetés végrehajtása az előirányzatok alulköltekezését mutatja. Az alulköltekezés –788,4 millió euro, a következő bontás szerint:

- az 1a. alfejezet tekintetében –725,9 millió euro,

- az 1b. alfejezet tekintetében –62,6 millió euro.

2. MEGJEGYZÉSEK A 2005. ÉVI KÖLTSÉGVETÉS VÉGREHAJTÁSÁRÓL

A 2005. évi költségvetés előzetes végrehajtását a lényegesebb jogcímcsoportokban a következő tényezők befolyásolták: (Zárójelben jelezzük a túl- (+) vagy alul- (–) költekezés mértékét.)

2.1. Monetáris tényezők

A dollár/euró árfolyam

A fent említett időszakban felmerült kiadások figyelembe veszik a dollár/euro árfolyam mozgását. A mezőgazdasági termékek, különösen a gabonafélék és a cukor tekintetében az export-visszatérítések nagy része valamint néhány belső támogatás, mint például a gyapottámogatás esetében a kiadásokat az euro/dollár árfolyam befolyásolja.

A költségvetési hatóság által elfogadott költségvetés a 2005. évi EKT-ban igényelt előirányzatokon alapult, amely tervezet az átlagos EUR 1 = $ 1,25 paritási arányon alapult. Meg kell jegyezni, hogy a 2004. augusztus 1-jétől 2005. július 31-ig terjedő időszak tekintetében az átlagos paritási arány megközelítőleg EUR 1 = $ 1,27 volt, azaz körülbelül 2%-kal volt magasabb a 2005. évi EKT elkészítéséhez használt aránynál.

2.2. 1a. alfejezet – Piaci tényezők

Az 1a. alfejezet előirányzatai tekintetében az állati termékek ágazatában alulköltekezés, a növényi termékek ágazatában túlköltekezés történt.

- a növényi termékek ágazatában tapasztalt túlköltekezés mértéke 335,7 millió euró, ami főleg a gabonafélékkel, a szántóföldi növényekkel, a textilnövényekkel és a horizontális jellegű közvetlen támogatásokkal kapcsolatos;

- az állati termékek ágazatának alulköltekezése 795.3 millió eurót tesz ki, ami főleg a tejjel és a sertéshússal kapcsolatos.

Ezen ágazatokon belül azonban nem volt egységes a végrehajtás. A túl-, illetve alulköltekezés a következő termékeket érintette:

2.2.1. Gabonafélékkel kapcsolatos piaci intézkedések (+270,6 millió euro)

A túlköltekezés oka a 2004/2005-ös bőséges gabonatermés betakarítása után intervenciós raktározásra kerülő gabona nagyobb mennyisége, ugyanis 13,9 millió tonna gabona került intervenciós raktározásra, míg a becslések alapján a költségvetési hatóság 2,6 millió tonna raktározására bocsátott rendelkezésre keretet.

2.2.2. Szántóföldi növényekkel kapcsolatos közvetlen kifizetések (+173,5 millió euro)

A túlköltekezés annak tudható be, hogy a gabonatámogatásokra a tagállamok által befizetett összegek magasabbak voltak a költségvetési hatóság által megítélt keretnél, a költségvetési hatóság ugyanis a költségvetés elfogadásakor csökkentette a Bizottság által erre az intézkedésre kért keretet.

2.2.3. Textilnövények (+ 59,6 millió euro)

A túlköltekezés annak tudható be, hogy a gyapot nagyobb mennyisége miatt a tagállamok által befizetett összegek magasabbak voltak a költségvetési hatóság által megítélt keretnél, a költségvetési hatóság ugyanis a költségvetés elfogadásakor csökkentette a Bizottság által erre az intézkedésre kért keretet.

2.2.4. Gyümölcs és zöldség (–65,6 millió euro)

Az alulköltekezés a gyümölcs- és zöldségpiacon tapasztalható kedvező feltételek következménye, ugyanis a költségvetésben előrejelzettnél kevesebb gyümölcsöt és zöldséget vontak vissza a piacról, és a banán után fizethető támogatás mértéke is alacsonyabb volt a költségvetésben biztosítottnál.

2.2.5. Egyéb növényi termékek és intézkedések (–136,0 millió euro)

Az alulköltekezés oka a szárított takarmány után járó kifizetések ütemének lassulása, valamint a különböző POSEI programok keretében a tagállamok által befizetett alacsonyabb összeg.

2.2.6. Horizontális jellegű közvetlen támogatások (+ 65,0 millió euro)

A tíz új tagállamból nyolcat érintő egyszerűsített területalapú kifizetési rendszer (SAPS) előirányzatainak túlköltekezése annak a kettős árfolyam-hatásnak köszönhető, amely abból ered, hogy a közös valutában részt nem vevő tagállamok a támogatásokat nemzeti valutában fizetik ki.

2.2.7. Tej és tejtermékek (–1 049,3 millió euro)

Az alulköltekezés a különböző intézkedések alacsonyabb költségeinek tudható be, amit a belső és a külső tejpiacon uralkodó kedvező feltételek váltottak ki. Ezek a feltételek lehetővé tették a Bizottság számára, hogy a 2005. évi költségvetésben előirányzott szinthez képest csökkentse az export-visszatérítési arányok és a belső piaci támogatások szintjét az ágazat különböző termékei tekintetében. Ezen kívül a tejre kivetett lefölözés a költségvetésben szereplő 0,25 millió tonna helyett több mint 1 millió tonnát érintett, ennek megfelelően tovább nőtt az ágazat bevétele.

2.2.8. Marha- és borjúhús (+288,1 millió euro)

A túlköltekezés annak eredménye, hogy a költségvetésben biztosított számnál több állattenyésztési támogatást fizettek ki a tagállamok 2004-re.

2.2.9. Számlaelszámolási eljárás (–169,9 millió euro)

Ezt az összeget bevételnek kell tekinteni, növekedése a számlaelszámolási eljárásról a költségvetési év során született bizottsági határozatok következtében a tagállamok által visszautalt támogatási összegek növekedését tükrözi.

2.3. 1b. alfejezet - Vidékfejlesztés (–62,6 millió euro)

A 2005. évi vidékfejlesztési előirányzatokra és az új tagállamokat (EU–15) érintő átmeneti eszközre vonatkozó előirányzatokat ezen alfejezet tekintetében a felső határértéken állapították meg.

E jelentés készítése idején a differenciált előirányzatokon alapuló átmeneti eszköz tekintetében a költségvetésben előirányzott összes kötelezettség és csaknem minden kifizetési előirányzat teljesítésre került.

A jelenlegi alulköltekezés az EMOGA Garanciarészlegében az EU–15 számára elkülönített vidékfejlesztési célú kötelezettségvállalási előirányzattal kapcsolatos, és egyes vidékfejlesztési programok (korengedményes nyugdíjazás (új rendszer), agrár-környezetvédelmi és erdészeti támogatások (új rendszerek)) alulköltekezésének tudható be.

3. KÖVETKEZTETÉSEK

Az 1a. alfejezet tekintetében fent részletezett –725,9 millió eurós alulköltekezés fényében a Bizottság a 8/2005. számú költségvetés-módosításban javasolta a költségvetési hatóságnak az EMOGA Garanciarészlegének ezen alfejezetére vonatkozó előirányzatok 650,0 millió euróval való csökkentését. A szóban forgó költségvetés-módosítást az Európai Parlament 2005. decemberi plenáris ülése fogadta el.

[pic]